
Työohje COORDONNE JA TRES TINTAS kuvatapeteille 
Tarkista, että työohje on ko. mallistolle.  Tarkista ennen asennuksen aloittamista, että vuodissa ei ole silmin havaittavia 
virheitä ja tuote muutoinkin on virheetön.   
Huolehdi, että tapetoitava pinta on siisti, pölytön ja tapetoinnille sopiva.  Vältä vetoa ja sulje mahdolliset ilmastointilaitteet tapetoitavassa tilassa. Tummissa tapeteissa suositeltavaa on seinän pohjamaalaus tapetin sävyiseksi. 
Seinän tulee olla tasavärinen. 
Työvälineiksi tarvitset sakset, kynän, liisteritelan, pensselin, pehmeä sienen/rätin, lastan / tapettiharjan, 

vatupassin, linjarin (katon ja lattiarajan leikkaamisen avuksi) sekä tapettiveitsen. Pidä veitsi terävänä. 
Levitä tapetti pöydälle ja leikkaa vuodat leikkausmerkkien kohdalta erilleen toisistaan.  Huomio vuotien 
numerointi, joka osoittaa järjestyksen seinällä. Vuotanumerot on painettu vuodan ALAREUNAAN – säilytä ne  leikkauksessa ja järjestä vuodat oikeaan järjestykseen. Asenna vasemmalta oikealle. Parilliset ja parittomat vuotanumerot ovat omissa rullissaan. 
Merkitse vatupassia tai liitulankaa käyttäen aloituskohtaan (ensimmäisen vuodan oikea reuna) linjaviiva, jotta varmistat kuvatapetin suoruuden seinällä. 

Levitä tasaisesti non-woven  tapettiliisteriä (muista sekoittaa liisteri aina huolellisesti ennen työn aloitusta)  seinälle  telalla n. 2-3 vuodan leveydelle kerrallaan .  Voit  käyttää myös pensseliä  paikkoihin, joihin  telalla on vaikea  levittää.   Voit  myös   levittää liisterin tapetin  takapinnalle   perinteiseen  tapaan ilman erillistä vettymisaikaa .  Kiinnitä vuota seinälle ja   jätä   muutama senttimetri   työskentelyvaraa   yläosaan.  Tarkista, että tapetti on pystysuorassa. Tasoita tapettiharjalla/lastalla keskeltä sivulle suuntautuvin vedoin ja leikkaa vuodan ala- ja yläreunat puhtaiksi.   Kiinnitä   seuraava   vuota puskusaumaan edellisen kanssa.  Työn edetessä pyyhi vuodat välittömästi kauttaaltaan, jotta  mahdolliset  liisteritahrat poistuvat tapetin pinnalta. Käytä pyyhintään kosteaa, pehmeää ja puhdasta sientä / rättiä   Vältä hankaamista.
BERBER malliston kuvatapetteja valmistetaan pellavalangasta, silkistä ja bambusta. Luonnonmateriaalit ovat luonnollisia ja niiden pintarakenne ja tekstuurissa esiintyvät muodot jäävät aina näkyviin ; myös kuvatapetin saumat. Tämä kuuluu asiaan ja lisää tuotteen viehätystä ja alkuvoimaisuutta. Muutoin tapetointi suoritetaan yllämainitulla tavalla. Mikäli kuvatapetti asennetaan kulman yli, luonnonmateriaalin vahvuus tulee ottaa huomioon kulman yli tapetoinnissa. Esim. bambu ei taivu kauniisti kulman yli. 
Reklamaatiot:  Jos  rullia avattaessa tai  työn aikana tapetissa havaitaan virheitä, on työ heti keskeytettävä  ja otettava   yhteys tapetin    myyjään.      Mikäli työtä jatketaan ongelmista huolimatta, hyväksytään samalla tuotteen laatu, eikä siitä voi reklamoida.     Jos tapettiin tulee kuplia, saumat   jäävät auki tai tapetti irtoaa seinästä, ei kyseessä ole tapetti virhe vaan em. johtuu virheellisestä kiinnityksestä, kiinnitysaineesta, alustasta/pohjamaalista tai epäsuotuisista työolosuhteista.

Liisteri: Kuitutapeteille tarkoitetut liisterit , selluloosapohjaisilla liistereillä varmistat sen, että vuodat irtoavat poistettaessa kokonaisina 

